open-index/open-wikipedia-markdown huggingface dataset:
สมเด็จพระราชินีรัตนาแห่งเนปาล

**สมเด็จพระราชินีรัตนาราชยลักษมีเทวีศาหะ** (ประสูติ: 19 สิงหาคม พ.ศ. 2471) เป็นพระบรมราชินีในสมเด็จพระเจ้ามเหนทระแห่งเนปาล โดยพระองค์เป็นทั้งพระมาตุจฉาและพระวิมาดาในสมเด็จพระราชาธิบดีพีเรนทระ และสมเด็จพระราชาธิบดีชญาเนนทระ

## พระราชประวัติ
สมเด็จพระราชินีรัตนา เป็นธิดาของมหาราชกุมาร หริศัมเศร์ ชังพหาทุรราณา กับมหาราชกุมารี เมฆากุมารี ราชยลักษมีเทวี และเป็นพระขนิษฐาของเจ้าหญิงอินทระ มกุฎราชกุมารีแห่งเนปาล พระชายาพระองค์แรกของสมเด็จพระเจ้ามเหนทระเมื่อครั้งดำรงพระอิสริยยศเป็นมกุฎราชกุมาร ทั้งสองมีพระราชโอรสธิดาด้วยกัน 6 พระองค์ 

ครั้นมกุฎราชกุมารีอินทระได้สิ้นพระชนม์ลงในปี พ.ศ. 2493 สองปีต่อมามกุฎราชกุมารมเหนทระจึงได้เสกสมรสใหม่กับรัตนา ราณา น้องสาวของอดีตพระชายา พระองค์ดำรงเป็นพระอิสริยยศเป็นมกุฎราชกุมารีพระองค์ใหม่และย้ายเข้าไปประทับที่พระราขวังนารายัณหิตี แต่ไม่มีพระราชบุตรด้วยกัน

## ในตำแหน่งพระราชินี
มกุฎราชกุมารีรัตนาได้ครองตำแหน่งสมเด็จพระราชินีแห่งเนปาลหลังจากสมเด็จพระเจ้าตริภูวันเสด็จสวรรคต ในปี พ.ศ. 2498 

ภายหลังสมเด็จพระเจ้ามเหนทระ พระสวามี ได้เสด็จสวรรคตด้วยพระอาการพระหทัยวายในอุทยานแห่งชาติป่าจิตวัน พระองค์จึงได้ดำรงตำแหน่งเป็นพระราชชนนี ก่อนการเปลี่ยนแปลงการปกครองของเนปาล พระองค์ได้ประกอบพระราชกรณียกิจเกี่ยวกับกิจกรรมต่าง ๆ ของเยาวชนในเนปาล

จากการรับรู้ของประชาชนต่างมองว่า พระองค์เป็นเจ้านายผู้ทรงเย่อหยิ่ง กล่าวกันว่าพระองค์เป็นผู้สนับสนุนให้กษัตริย์ชญาเนนทระทรงยึดอำนาจเมื่อปี พ.ศ. 2548

## หลังการเปลี่ยนแปลงการปกครอง
[thumb|พระองค์และพระสวามีฉายพระรูปกับ[เอลวิส เพรสลีย์ ณ ลอสแอนเจลิส สหรัฐอเมริกา เมื่อปี พ.ศ. 2503]]
หลังจากการเปลี่ยนแปลงการปกครองในประเทศเนปาล พระบรมวงศานุวงศ์ทุกพระองค์ถูกลดพระยศเป็นสามัญชน พระบรมวงศานุวงศ์ต้องเสด็จออกจากจากที่ประทับในพระราชวังนารายัณหิตีซึ่งจะมีการดัดแปลงเป็นพิพิธภัณฑสถานแห่งชาติ สมเด็จพระราชาธิบดีชญาเนนทระได้เสด็จออกจากพระราชวังนารายัณหิตีก่อนหน้าเส้นตาย 1 วัน โดยได้อาศัยอยู่ในพระราชวังฤดูร้อนนาคารชุนะ (Nagarjuna) ซึ่งอยู่ชานเมือง ส่วนมกุฎราชกุมารแห่งเนปาลได้อาศัยอยู่ในบ้านส่วนพระองค์กลางกรุงของสมเด็จพระราชาธิบดีชญาเนนทระ 

แต่อย่างไรก็ตามรัฐบาลเนปาลก็อนุญาตให้พระองค์ และสาราลา โกร์คาลี หรือ สาราลา ตามาง (Sarala Tamang) อดีตนักนางสนมในสมเด็จพระเจ้าตริภูวัน สามารถพำนักภายในเรือนหลังเล็กภายในพระราชวังนารายัณหิตีได้ เนื่องจากรัฐบาลเห็นว่าทรงชราภาพแล้ว ส่วนพระองค์ประทับอยู่ในพระตำหนักมเหนทรมันซิล (Mahendra Manzil) ที่มีพื้นที่เพียง 30 เฮกตาร์

## พระอิสริยยศ
* รัตนาราชยลักษมีเทวี ราณา (พ.ศ. 2471—2495)
* เจ้าหญิงรัตนา มกุฎราชกุมารีแห่งเนปาล (พ.ศ. 2495—2498)
* สมเด็จพระราชินีรัตนาแห่งเนปาล (พ.ศ. 2498-2515)
* สมเด็จพระราชินีรัตนา พระราชชนนี (พ.ศ. 2515-2544 และ พ.ศ. 2544-2551)
* สมเด็จพระราชินีรัตนา พระอัยยิกาเจ้า (พ.ศ. 2544)

## อ้างอิง

## แหล่งข้อมูลอื่น
* 

หมวดหมู่:บุคคลจากกาฐมาณฑุ
หมวดหมู่:ราชินีแห่งเนปาล
ฟลอริดา (แก้ความกำกวม)

**ฟลอริดา** () สามารถหมายถึง
* รัฐฟลอริดา
* ฟลอริดา, คิวบา
* ฟลอริดา, เปอร์โตริโก
* เกาะฟลอริดา หรือ Nggela Islands เกาะหนึ่งในหมู่เกาะโซโลมอน
#### ดูเพิ่ม
* โฟล ไรเดอ (Flo Rida) แร็ปเปอร์อเมริกัน
คณะศิลปกรรมศาสตร์ มหาวิทยาลัยรามคำแหง

**คณะศิลปกรรมศาสตร์ มหาวิทยาลัยรามคำแหง** เป็นคณะในมหาวิทยาลัยรามคำแหง ที่เปิดสอนวิชาด้านศิลปกรรมศาสตร์ มีพระราชกฤษฎีกาจัดตั้งคณะศิลปกรรมศาสตร์ขึ้นในมหาวิทยาลัยรามคำแหง นับเป็นคณะทางศิลปศาสตร์ ของมหาวิทยาลัยรามคำแหง นอกจากด้านการสอนแล้ว คณะศิลปกรรมศาสตร์ยังทำหน้าที่วิจัย บุกเบิก และพัฒนาวิชาการด้านศิลปกรรม รวมทั้งทะนุบำรุงศิลปะและวัฒนธรรมตามนโยบายของมหาวิทยาลัย

## ประวัติ
**คณะศิลปกรรมศาสตร์ มหาวิทยาลัยรามคำแหง** ได้รับการอนุมัติจัดตั้งหลักสูตรในวันที่ 25 ธันวาคม พ.ศ. 2549 ก่อตั้งโดย รองศาสตราจารย์รังสรรค์ แสงสุข โดยจัดตั้งขึ้นจากแนวคิดที่จะทำนุบำรุงศิลปวัฒนธรรม ซึ่งพร้อมเปิดให้ทำการเรียนการสอนในปี พ.ศ. 2550 ในช่วงแรกของการก่อตั้งนี้ ถือได้ว่ายังขาดความพร้อมในด้าน อาคารเรียน วัสดุอุปกรณ์ ที่ใช้ในการเรียนการสอนไปบ้าง แต่จากความร่วมมือจากอาจารย์และนักศึกษาทำให้สามารถดำเนินการต่อไปได้

คณะศิลปกรรมศาสตร์ มหาวิทยาลัยรามคำแหง มีสถานที่ทำการถาวรที่อาคารสุโขทัย ชั้นที่ 15 เปิดรับสมัครนักศึกษาครั้งแรกในปี พ.ศ. 2550 ใน 3 สาขาวิชา ซึ่งได้แก่ สาขาวิชานาฏกรรมไทย ดนตรีไทย และดนตรีไทยสมัยนิยม

## รายนามคณบดีตั้งแต่ก่อตั้งจนถึงปัจจุบัน
* รองศาสตราจารย์รังสรรค์ แสงสุข 
* อาจารย์ ดร. สมศักดิ์ เกตุแก่นจันทร์
* อาจารย์อรอนงค์ อิงชำนิ (ดำรงตำแหน่งท่านปัจจุบัน)
## สาขาวิชาที่เปิดสอน
สาขาวิชาที่เปิดสอน
* สาขาวิชานาฏกรรมไทย
โครงสร้างหลักสูตรสาขาวิชานาฏกรรมไทย
- แผนการศึกษาสาขาวิชานาฏกรรมไทย

* สาขาวิชาดนตรีไทย
- โครงสร้างหลักสูตรสาขาวิชาดนตรีไทย
- แผนการศึกษาสาขาวิชาดนตรีไทย
* สาขาวิชาดนตรีไทยสมัยนิยม
- โครงสร้างหลักสูตรสาขาวิชาดนตรีไทยสมัยนิยม
- แผนการศึกษาสาขาวิชาดนตรีไทยสมัยนิยม (วิชาเอกดนตรีลูกกรุง)
- แผนการศึกษาสาขาวิชาดนตรีไทยสมัยนิยม (วิชาเอกดนตรีลูกทุ่ง)

## หลักสูตร
#### ปริญญาตรี
* สาขาวิชานาฏกรรมไทย
* สาขาวิชาดนตรีไทย
* สาขาวิชาดนตรีไทยสมัยนิยม

## อ้างอิง

## ดูเพิ่ม
* มหาวิทยาลัยรามคำแหง

## แหล่งข้อมูลอื่น
* คณะศิลปกรรมศาสตร์ มหาวิทยาลัยรามคำแหง

หมวดหมู่:คณะศิลปกรรมศาสตร์ในประเทศไทย
หมวดหมู่:มหาวิทยาลัยรามคำแหง
สุนีล ทัตต์

**สุนีล ทัตต์** (เทวนาครี: सुनील दत्त) เกิดเมื่อ วันที่ 6 มิถุนายน พ.ศ. 2473 ณ รัฐปัญจาบ เป็นสมาชิกของพรรคคองเกรสอินเดีย เป็น ส.ส. ของรัฐมหาราษฏระ และเป็นดารานักแสดงอาวุโสของอินเดีย มีผลงานภาพยนตร์ที่มีชื่อเสียงของเขาคือ ธรณีกรรแสง อมราปาลี พระเจ้าอชาตศัตรู และรอยรักรอยมลทิน ภรรยาของเขาคือ นรคีส ทัตต์ มีบุตรสามคนได้แก่ สัญชัย ทัตต์, ปรียา ทัตต์ และ Namrata Dutt นอกจากนี้ สุนีล ทัตต์ ได้ร่วมขบวนกับมหาตมา คานธี เพื่อเรียกร้องเอกราชให้กับอินเดีย

สุนีล ทัตต์  เสียชีวิตเมื่อ วันที่ 25 พฤษภาคม พ.ศ. 2548 ด้วยโรคกล้ามเนื้อหัวใจตาย ลอยอังคารตรงริมฝั่งแม่น้ำคงคา ชาวอินเดียทั่วโลกต่างยืนไว้อาลัยในการจากไปของเขา

หมวดหมู่:บุคคลที่เกิดในปี พ.ศ. 2477
หมวดหมู่:บุคคลที่เสียชีวิตในปี พ.ศ. 2548
หมวดหมู่:นักการเมืองอินเดีย
หมวดหมู่:นักแสดงชายชาวอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากรัฐปัญจาบ
หมวดหมู่:ชาวปัญจาบ
สุรพงษ์ บุนนาค

**สุรพงษ์ บุนนาค** นักเขียนนวนิยาย บทความ สารคดี เจ้าของรางวัลนราธิป ประจำปี พ.ศ. 2545 

สุรพงษ์จบการศึกษาจากประเทศเยอรมนี เคยทำงานเป็นนักเขียนบทภาพยนตร์ให้กับสำนักข่าวสารอเมริกัน และสถานีโทรทัศน์ช่อง 4 (ปัจจุบันคือ โมเดิร์นไนน์) ในช่วงก่อตั้งสถานี เมื่อ พ.ศ. 2498 จากนั้นได้ไปทำงานกับสถานีวิทยุเสียงอเมริกา ที่กรุงวอชิงตัน เป็นเวลาหลายปี  

สุรพงษ์มีผลงานเขียนในหลายรูปแบบ ทั้งสารคดีท่องเที่ยว เนื่องจากความชื่นชอบในการเดินทางท่องเที่ยว, สารคดีเกี่ยวกับสงครามโลกครั้งที่สอง, สารคดีเกี่ยวกับศิลปะตะวันตก ทั้งเกี่ยวกับประวัติคีตกวีดนตรีคลาสสิก และช่างวาดศิลปะอิมเพรสชันนิสม์

สุรพงษ์ บุนนาคถึงแก่กรรมด้วยโรคมะเร็ง เมื่อวันที่ 29 กันยายน พ.ศ. 2545 อายุ 82 ปี 

## อ้างอิง

หมวดหมู่:นักเขียนชาวไทย
หมวดหมู่:สกุลบุนนาค
เนเวอร์ไมนด์

***เนเวอร์ไมนด์*** () เป็นสตูดิโออัลบั้มชุดที่สองของวงร็อกอเมริกัน เนอร์วาน่า ออกจำหน่ายใน 24 กันยายน ค.ศ. 1991 ผลิตโดย Butch Vig *เนเวอร์ไมนด์* ออกจำหน่ายในค่ายดีจีซีเรเคิดส์ นักร้องนำ เคิร์ต โคเบน ที่ค้นหาแนวดนตรีที่นอกเหนือไปจากขอบเขตของกรันจ์แบบซีแอตเทิล โดยพวกเขาได้รับอิทธิพลจากวงดนตรีอย่างพิกซีส์ และใช้แนวเพลงในแบบพลังดัง/ค่อย ของพวกเขา

พวกเขาไม่ได้คาดหวังกับความประสบความสำเร็จด้านยอดขายมาก ทั้งจากวงและค่ายเพลง แต่ *เนเวอร์ไมนด์* ก็สร้างความประหลาดใจด้วยความสำเร็จในปลายปี ค.ศ. 1991 เพราะเหตุจากซิงเกิลแรกที่โด่งดังอย่าง "สเมลส์ไลก์ทีนสปิริต" และในเดือนมกราคม 1992 อัลบั้มนี้ขึ้นอันดับ 1 บนชาร์ตบิลบอร์ดแทนที่อัลบั้มของไมเคิล แจ็กสัน ชุด *[[เดนเจอรัส (อัลบั้ม)|เดนเจอรัส]]* และอาร์ไอเอเอยืนยันยอดขายแผ่นเสียงทองคำขาว 10 แผ่น (10 ล้านชุด) นอกจากนี้ *เนเวอร์ไมนด์* ยังทำให้กระแสของอัลเทอร์เนทีฟร็อกกว้างขวางขึ้นสู่ผู้ฟัง นักวิจารณ์ต่างยกย่องว่าเป็น 1 ในอัลบั้มร็อกที่ดีที่สุดตลอดกาล

## รายชื่อเพลง

**หมายเหตุ**

## อ้างอิง

## แหล่งข้อมูลอื่น
*''เนเวอร์ไมนด์'' ที่ยูทูบ

หมวดหมู่:อัลบั้มเพลงในปี พ.ศ. 2534
หมวดหมู่:อัลบั้มเพลงของเนอร์วานา
แอนอเมริกันอินปารีส

**แอนอเมริกันอินปารีส** () เป็นซิมโฟนิกโพเอ็ม ผลงานประพันธ์ของจอร์จ เกิร์ชวินในปี ค.ศ. 1928 เป็นหนึ่งในงานประพันธ์ที่มีชื่อเสียงที่สุดของเกิร์ชวิน

เกิร์ชวินแต่งผลงานชิ้นนี้เพื่อบรรเลงโดยวงนิวยอร์กฟิลฮาร์โมนิก จากประสบการณ์ที่เคยใช้ชีวิตช่วงสั้นๆ ช่วงหนึ่งในกรุงปารีส ประเทศฝรั่งเศส  เพื่อไปขอศึกษาการประพันธ์ดนตรีคลาสสิกกับคีตกวีมีชื่อ เช่น นาเดีย บอแลงเกอร์ มอรีส ราเวล โดยใช้เสียงดนตรีพรรณนาถึงชีวิตความเป็นอยู่ของชาวปารีเซียง การจราจรขวักไขว่ตามท้องถนน บรรยากาศทั่วไปภายในเมือง 

แอนอเมริกันอินปารีสเปิดการแสดงรอบปฐมทัศน์ที่คาร์เนกีฮอลล์ เมื่อวันที่ 8 ธันวาคม ค.ศ. 1928 ในการแสดงรอบแรก เกิร์ชวินใช้แตรที่ถอดมาจากรถแท็กซีซึ่งนำติดตัวมาจากปารีส มาใช้แสดงประกอบการบรรเลงด้วยแซกโซโฟน และซีเลสตา  เพื่อถ่ายทอดบรรยากาศของท้องถนนในกรุงปารีส การแสดงรอบปฐมทัศน์อำนวยเพลงโดยวอลเทอร์ แดมรอสช์

ในปี ค.ศ. 1951 เอ็มจีเอ็มได้สร้างภาพยนตร์เพลง เรื่อง *[[An American in Paris (film)|An American in Paris]]* กำกับโดยวินเซนเต มินเนลลี นำแสดงโดยยีน เคลลี และเลสลี แครอน โดยนำผลงานของเกิร์ชวินหลายชิ้นมาใช้ ภาพยนตร์ประสบความสำเร็จ ได้รับการเสนอชื่อเข้าชิงรางวัลออสการ์ 8 สาขา และได้รับรางวัล 6 สาขา รวมทั้งสาขาภาพยนตร์ยอดเยี่ยม  

## อ้างอิง

## แหล่งข้อมูลอื่น
* An American in Paris ฉบับบันทึกเสียงปี ค.ศ. 1944

หมวดหมู่:ผลงานของ จอร์จ เกิร์ชวิน
หมวดหมู่:ซิมโฟนิกโพเอ็ม
พระเจ้าคาเมฮาเมฮาที่ 1 แห่งฮาวาย

**คาเมฮาเมฮา ที่ 1** () หรือเป็นที่รู้จักกันในพระนาม **คาเมฮาเมฮามหาราช** เป็นผู้พิชิตเกาะฮาวาย และก่อตั้งราชอาณาจักรฮาวาย (The Kingdom of Hawaii) ในปี ค.ศ. 1810 

หมู่เกาะฮาวายเกิดจากแนวภูเขาไฟโผล่ขึ้นกลางมหาสมุทรแปซิฟิกทอดยาวต่อเนื่องกันเป็นลูกโซ่ ประกอบด้วยเกาะขนาดใหญ่ที่ปรากฏให้เห็นตามแผนที่ทางภูมิศาสตร์ 8 เกาะและเกาะเล็กเกาะน้อยอีก 124 เกาะ แรกเริ่มเดิมทีเป็นถิ่นอาศัยของชาวพื้นเมืองโปลินีเชียนที่อพยพถ่ายเทข้ามไปมาระหว่างเกาะแก่งต่าง ๆ ในมหาสมุทรแปซิฟิก หมู่เกาะฮาวายแต่เก่าก่อนแยกกันปกครอง ต่อมาภายหลังพระเจ้าคาเมฮาเมฮามหาราช (King Kamehameha the Great) ได้รวบรวมหมู่เกาะเหล่านี้เข้าเป็นอาณาจักรเดียวกันเรียกว่าราชอาณาจักรฮาวาย ปกครองต่อเนื่องสืบมาจนสิ้นรัชกาลในปี ค.ศ. 1872 หรือ พ.ศ. 2415 อันตรงกับรัชสมัยของพระปิยมหาราชของกรุงสยาม

## พระเกียรติ
* อากิระ โทริยามะ นักเขียนการ์ตูนชาวญี่ปุ่น เปิดเผยว่าเขาได้นำเอาพระนามของพระองค์ไปตั้งชื่อวิชาปล่อยพลังงานของ ซุน โกคู ตัวเอกในเรื่องดราก้อนบอล หลังจากได้เห็นรูปปั้นของพระองค์ในขณะที่ไปเที่ยวฮาวาย โดยในการออกเสียง "คาเมฮาเมฮา": "คาเม" ในภาษาญี่ปุ่นแปลว่าเต่า; คำว่า "ฮาเม" แผลงมาจาก "ฮาเมทสึ" ที่แปลว่าการทำลายล้าง และ "ฮา" แปลว่า คลื่น และแปลเป็นไทยได้ว่า "พลังคลื่นเต่า" หรือ "พลังคลื่นเต่าสะท้านฟ้า"

## แหล่งข้อมูลอื่น

* Kamehameha Schools Biography of Kamehameha 
* GoHawaii biography of Kamehameha 

หมวดหมู่:พระมหากษัตริย์ฮาวาย
หมวดหมู่:พระมหากษัตริย์ผู้ทรงก่อตั้ง
หมวดหมู่:มหาราช
หมวดหมู่:บุคคลที่เกิดในปี พ.ศ. 2301
วิทยาลัยสตรีโซกะ

thumb|ตราสัญลักษณ์ของวิทยาลัยสตรีโซกะ

**วิทยาลัยสตรีโซกะ** () ก่อตั้งเมื่อวันที่ 2 เมษายน พ.ศ. 2528 โดยดร.ไดซาขุ อิเคดะ นายกสมาคมโซกะ งัคไก ท่านที่3  เป็นวิทยาลัยสตรีเอกชน อยู่ในการควบคุมของสมาคมสร้างคุณค่าเพื่อการศึกษา มีวัตถุประสงค์คือ ให้การศึกษาอย่างเต็มที่แก่ยุวชน

## ที่ตั้ง
วิทยาลัยสตรีโซกะ ตั้งอยู่ที่[ฮาจิโอยิ] กรุงโตเกียว ประเทศญี่ปุ่น อยู่ในการควบคุมของสมาคมสร้างคุณค่าเพื่อการศึกษา

## ปรัชญา
*สตรีที่อุดมด้วยปัญญา
*สตรีแห่งสังคมสากล

## MOU กับมหาวิทยาลัยต่าง ๆ
**สหรัฐอเมริกา**
*มหาวิทยาลัยไมอามี่
*มหาวิทยาลัยมิชิแกน

**แคนาดา**
*Carleton University

**สหราชอาณาจักร**
*มหาวิทยาลัยกลาสโกว์
*มหาวิทยาลัยแมนเชสเตอร์

**สิงคโปร์**
*มหาวิทยาลัยแห่งชาติสิงคโปร์

**อินเดีย**
*มหาวิทยาลัยเดลฮี

**จีน**
*มหาวิทยาลัยต้าเหลียน(Dalian University)

## ดูเพิ่ม
* ไดซาขุ อิเคดะ
* สมาคมสร้างคุณค่า
* สมาคมสร้างคุณค่าเพื่อการศึกษา

## แหล่งข้อมูลอื่น
* เว็บไซต์อย่างเป็นทางการของวิทยาลัยสตรีโซกะ 

หมวดหมู่:สมาคมสร้างคุณค่า
หมวดหมู่:สถาบันอุดมศึกษาในประเทศญี่ปุ่น
เจ้าหญิงซาระฮ์แห่งบรูไน

**เจ้าหญิงซาระฮ์ พระชายาในมกุฎราชกุมารแห่งบรูไน** (; ประสูติ: 9 เมษายน ค.ศ. 1987) พระวรชายาในเจ้าชายอัลมุห์ตาดี บิลละห์ มกุฎราชกุมารแห่งบรูไน พระราชโอรสพระองค์ใหญ่ในสมเด็จพระราชาธิบดีฮัจญีฮัสซานัล โบลเกียห์ และสมเด็จพระราชินีซาเลฮา

## พระประวัติ
เจ้าหญิงซาระฮ์ ประสูติเมื่อวันที่ 9 เมษายน ค.ศ. 1987 ณ โรงพยาบาลรายาอิสตรีอานะก์สเลฮา มีพระนามเดิมว่า ยังมูเลียดายังกู ซาระฮ์ บินติเปงงีรัน ซัลเลฮ์ เป็นธิดาของเปงงีรันซัลเลฮ์ อับดุล รามาฮัน เปงงีรันดามิต เชื้อพระวงศ์ในราชวงศ์โบลเกียห์ เป็นหัวหน้างานในกรมบริหารชลประทาน กับรินาวาตี อับดุลละฮ์ (นามเดิม ซูซาน อาบี) สุภาพสตรีจากเมืองฟรีบวร์ก ประเทศสวิตเซอร์แลนด์ ซึ่งทำงานเป็นนางพยาบาลแผนกจิตเวชในโรงพยาบาลรายาอิสตรีอานะก์สเลฮา พระบิดาและพระมารดาได้พบรักกันขณะที่ยังศึกษาอยู่ในประเทศอังกฤษ ช่วงปี ค.ศ. 1970

พระองค์มีพระเชษฐา 2 องค์ คือ อาวังกู อีร์วาน และอาวังกู เอเดรียน

## การศึกษา
พระองค์สำเร็จการศึกษาจากโรงเรียนเซนต์แอนดรูว์ บรูไน ในกรุงบันดาร์เซอรีเบอกาวัน ร่วมกับพระสวามี คือ เจ้าชายอัลมุห์ตาดี บิลละห์ มกุฎราชกุมารแห่งบรูไน รวมไปถึงพระอนุชาของสวามีคือเจ้าชายอับดุล อาซิม และพระบรมวงศานุวงศ์องค์อื่น ๆ ก่อนที่จะศึกษาต่อในวิทยาลัยวิทยาศาสตร์ปาดูกาเซอรีเบอกาวันซุลตัน ซึ่งพระสวามีได้เข้าศึกษาอยู่ก่อนแล้ว ปัจจุบันพระองค์ทรงศึกษาอยู่ในมหาวิทยาลัยบรูไนดารุสลาม

พระองค์ทรงมีผลการเรียนที่น่าพึงใจ และโปรดการเล่นกีฬาต่าง ๆ โดยเฉพาะบาสเกตบอล แบดมินตัน รวมไปถึงการวิ่งเพื่อการกุศล โดยครอบครัวของพระองค์ได้มีส่วนร่วมกับองค์กรนานาชาติที่เดินทางไปยังประเทศจีน และมองโกเลีย ในเดือนพฤษภาคม ค.ศ. 2002

## อภิเษกสมรส
เมื่อพระองค์มีอายุได้ 17 ชันษา ก็ได้อภิเษกสมรสกับเจ้าชายอัลมุห์ตาดี บิลละห์ มกุฎราชกุมารแห่งบรูไน โดยงานได้จัดขึ้นภายในพระราชวังนูรุลอีมาน ในกรุงบันดาร์เซอรีเบอกาวัน เมื่อวันที่ 9 กันยายน ค.ศ. 2004 ทั้งเจ้าชายและเจ้าหญิงได้เสด็จพระราชดำเนินรอบกรุงบันดาร์เซอรีเบอกาวันบนรถยนต์พระที่นั่งโรลส์รอยซ์สีทอง ท่ามกลางฝนที่โปรยปรายประชาชานชาวบรูไนกว่าพันคนยังคงรายรอบเส้นทางเสด็จพระราชดำเนิน และสรรเสริญอวยพรแก่คู่สมรส

มกุฎราชกุมารและพระองค์ มีพระราชโอรส 2 พระองค์ และพระราชธิดา 2 พระองค์ ได้แก่
# เจ้าชายอับดุล มุนตากิม (17 มีนาคม ค.ศ. 2007)
# เจ้าหญิงมูนีระฮ์ มาดุล (2 มกราคม ค.ศ. 2010)
# เจ้าชายมูฮัมมัด ไอมัน (7 มิถุนายน ค.ศ. 2015)
# เจ้าหญิงฟาทีมะฮ์ อัซซารา ไรฮานุล (1 ธันวาคม ค.ศ. 2017)

## อ้างอิง

หมวดหมู่:ชาวบรูไน
หมวดหมู่:ชาวบรูไนเชื้อสายสวิส
หมวดหมู่:มกุฎราชกุมารี
นิโคล ช็อง

**ช็อง ยง-จู** (; เกิด 7 ตุลาคม ค.ศ. 1991) หรือ **นิโคล ช็อง** () และเป็นที่รู้จักในชื่อ **นิโคล** เป็นนักร้องชาวอเมริกันซึ่งทำงานหลักในประเทศเกาหลีใต้ เป็นสมาชิกของคารา

## ประวัติ
นิโคล ช็อง เกิดวันที่ 7 ตุลาคม ค.ศ. 1991 ในเกลนเดล รัฐแคลิฟอร์เนีย เธอย้ายมายังเกาหลีกับแม่ของเธอ ซึ่งแม่ของเธอเป็นเจ้าของภัตตาคารราเม็งชื่อ "ครัวสีแดง" นิโคลเริ่มเล่นไวโอลินตั้งแต่เกรดสี่ผ่านไปจนถึงระดับเกรดแปด เธอยังได้เข้าร่วมการแสดงซึ่งมีชื่อว่า "KAIST" (ที่พรรณาถึงการเฉลิมฉลองชีวิตของนักเรียนในรั้ววิทยาลัย) ซึ่งต่อมาได้เปลี่ยนชื่อใหม่เป็น "Nicole The Entertainer's Introduction to Veterinary Science" ในมหาวิทยาลัย Konkuk ตั้งแต่เธอไม่ได้เข้าร่วมกิจกรรมใน KAIST โดยตอนแรกที่จัดฉายออกอากาศวันที่ 12 พฤศจิกายน ค.ศ. 2009

วันที่ 16 มกราคม 2014 สัญญาของนิโคลได้สิ้นสุดลง เนื่องจากนิโคลได้ตัดสินใจที่ไม่ต่อสัญญา จึงทำให้สิ้นสุดการเป็นสมาชิกของวงทันที

## ผลงานเพลง
#### คารา

#### ซิงเกิล
* ค.ศ. 2008 : "Kkeun" - Sunha (Rap. Nicole)
* ค.ศ. 2009 : "Happy And" - Kang Kyun-seong (Duet. Nicole)
* ค.ศ. 2010 : "Gorae" - Park Myeong-su (Duet. Nicole)

## ภาพยนตร์

## อ้างอิง

## แหล่งข้อมูลอื่น

* Kara Official website

หมวดหมู่:นักร้องป็อปหญิงชาวเกาหลีใต้
หมวดหมู่:ชาวอเมริกันเชื้อสายเกาหลี
หมวดหมู่:บุคคลจากเกล็นเดล (รัฐแคลิฟอร์เนีย)
หมวดหมู่:ศิลปินสังกัดดีเอสพีมีเดีย
หมวดหมู่:สมาชิกของคารา
หมวดหมู่:ศิลปินสังกัดบีทูเอ็มเอนเตอร์เทนเมนต์
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:ไอดอลหญิงชาวเกาหลีใต้
พระเจ้าสุปปพุทธะ

**พระเจ้าสุปปพุทธะ** เป็นกษัตริย์ปกครองกรุงเทวทหะ แห่งแคว้นโกลิยะ มีพระมเหสี นามว่า **[[นางอมิตาเทวี]]** แห่งกรุงกบิลพัสดุ์ แคว้นสักกะ พระองค์มีพระราชบุตร 2 พระองค์ องค์แรกเป็นพระราชโอรส มีพระนามว่า **[[พระเทวทัต|เจ้าชายเทวทัต]]** ซึ่งคิดอิจฉาริษยากับพระพุทธเจ้ายิ่งนัก ส่วนพระองค์ที่ 2 เป็นพระราชธิดา มีพระนามว่า **[[พระยโสธราเถรี|พระนางยโสธรา]]** หรือ **พิมพา** ซึ่งเป็นพระชายาของเจ้าชายสิทธัตถะ ซึ่งต่อมาเจ้าชายสิทธัตถะได้ออกบวชและได้ตรัสรู้เป็นพระพุทธเจ้า

## พระเจ้าสุปปพุทธะถูกธรณีสูบ
เมื่อพระเจ้าสุปปพุทธะทราบว่าพระเทวทัตถูกธรณีสูบลงมหาอเวจีนรก ก็มิสำนึกในบาปบุญคุณโทษ กลับมีจิตอาฆาตพยาบาทพระพุทธองค์ เพราะนอกจากจะทำให้พระเทวทัตต้องธรณีสูบ พระพุทธองค์ยังทำให้เจ้าหญิงยโสธราธิดาของพระเจ้าสุปปพุทธะเป็นหม้าย จึงกลั่นแกล้งพระพุทธองค์ด้วยการเกณฑ์อำมาตย์ข้าราชบริพารไปนั่งเสพเมรัยขวางทางที่พระพุทธองค์จะออกบิณฑบาตโปรดเวไนยสัตว์ ซึ่งทางนั้นมีเพียงทางเดียวเท่านั้นที่พระพุทธองค์จะเสด็จดำเนินไปได้ เมื่อเสด็จดำเนินผ่านไม่ได้เพราะพระเจ้าสุปปพุทธะกับบริวารขวางอยู่วันนั้น พระพุทธองค์ทรงอดพระกระยาหาร 1 วัน พระอานนท์จึงทูลถามอยากจะทราบโทษของพระเจ้าสุปปพุทธะ พระพุทธองค์จึงทรงได้มีพุทธฎีกาตรัสว่า 

เมื่อบริวารของพระเจ้าสุปปพุทธะกลับไปถวายรายงาน พระเจ้าสุปปพุทธะก็มีจิตต้องการให้พุทธฎีกาของพระพุทธองค์มิเป็นความจริง จึงขึ้นประทับ ณ ปราสาท 7 ชั้น แต่ละชั้นมีนายทวารป้องกันแข็งขัน ตรัสกับนายทวารที่มีร่างกายกำยำนั้นว่า  โดยประกาศต่ออมาตย์ ข้าราชบริพาร และพระบรมวงศานุวงศ์ไว้ดังนั้น เพื่อมิให้นายทวารทั้งหลายต้องโทษ จนกระทั่งถึงวันที่ 7 วันนั้นปรากฏว่า **ม้าแก้ว** ซึ่งเป็นม้าทรงศึกที่พระเจ้าสุปปพุทธะโปรดปราน อาละวาดกระทืบโรง ร้องเสียงดังมาก พระเจ้าสุปปพุทธะเกิดเป็นห่วงม้า ด้วยอาการขาดสติจึงทรงลงจากปราสาทชั้น 7 แต่ปรากฏว่านายทวารมิได้ขัดขวาง ด้วยคิดว่าเลยครบกำหนด 7 วันแล้ว พอพระเจ้าสุปปพุทธะย่างพระบาทเหยียบแผ่นดิน ก็ถูกพระธรณีสูบหายไปสู่มหานรกอเวจี ตรงตามพุทธฎีกาที่ตรัสไว้แก่พระอานนท์ พระอานนท์ทราบข่าว จึงไปเฝ้าพระพุทธเจ้า

## พระราชโอรส และพระราชธิดา
พระเจ้าสุปปพุทธะ มีพระราชโอรส และพระราชธิดา รวม 2 พระองค์ คือ
# **[[พระเทวทัต]]**
# **[[พระยโสธราเถรี|พระนางยโสธรา]]**

## อ้างอิง

หมวดหมู่:บุคคลในพุทธประวัติ
หมวดหมู่:ผู้ต้องธรณีสูบในพุทธประวัติ
ฮอลลิวูดสแควส์

**ฮอลลีวูดสแควร์ส** () เป็นรายการโทรทัศน์อเมริกัน ประเภทตลกและเกมโชว์ โดยผู้เข้าแข่งขันจะเล่นทิกแท็กโท เพื่อชนะเงินรางวัล 

มีกติกาคือ จะมีผู้เข้าแข่งขัน 2 คนโดยผู้ชายจะนั่งหรือยืนตรง X และผู้หญิงจะอยู่ที่แท่น O โดยจะมีดารานั่งอยู่ในช่อง โดยช่องจะมี่ทั้งหมด 9 ช่อง แบบ 3 x 3
โดยผู้เข้าแข่งขันจะเลือกช่องไหนก็ได้โดยพิธีกรจะถามคำถามแก่ดาราในแต่ละช่อง เมื่อดาราตอบคำถาม ผู้เข้าแข่งขันจะเลือกเชื่อคำตอบของ
ดาราหรือไม่เชื่อ ถ้าตอบถูก ช่องนั้นจะเป็นของผู้เข้าแข่งขันแต่หากตอบผิดก็จะเป็นของอีกฝ่าย
แต่ในกรณีที่จะชนะ (แบบ XO แนวตั้ง, นอน, เฉียง,5ช่องขึ้นไป) ตอบถูกก็ชนะไปแต่ตอบผิดอีกฝ่ายจะมีสิทธิ์ "บล็อก" ช่องของอีกฝ่ายได้
โดยหากชนะก็จะได้เงินรางวัลตามซีซั่นดังนี้

* หมายเหตุ คำว่า pilot คือถ่ายทำครั้งแรกแต่ไม่ได้ออกอากาศ

## secret squares (ซีเครตแสควร์)
ในรอบที่2ของรายการจะมีซีเครตแสควร์โดยถ้าหากหาเจอก็จะมีสิทะรางวัลหรือเงินแจ็กพ็อตโดยมีข้อแม้ว่าจะต้องตอบถูกและชนะ
## bonus round 1986 [version 1]
รอบโบนัสในซีซั่นจะมีรถทั้งหมด 7 คันโดยกุณแจจะอยู่ในดาราทั้ง 9 คน โดยมีกุญแจรถจริงอยู่ 7 อัน ปลอม 2 อัน
## bonus round 1986 [version 2]
เป็นกติกาเดิมเพียงแต่เปลี่ยนเป็น 5 อันเท่านั้น และ5อันนั้นไม่มีกุญแจปลอมเลย
## bonus round 1998
จะมีรางวัลในรอบโบนัสจากดาราทั้งหมด 9 ช่องแต่ละข่องดาราจะมีรางวัลอยู่โดยผู้เข้าแข่งขันจะต้องเลือก แค่ 1 ช่อง และจะต้องตอบคำถามให้ถูกถึงจะได้รางวัล

## bonus round 2003
จะมีการตอบคำถามจาก 9 ช่องภายในเวลา 30วินาทีเมื่อตอบเสร็จจะให้ไปไขกุญแจตู้เซฟหรือกุญแจรถ
โดยกุญแจจะมีทั้งหมด 9 อัน โดยรอบตอบคำถามหากตอบถูก 1 ช่อง ก็จะตัดกุญแจหลอก ไป 1 ดอก เมื่อเลือกมาแล้วก็จะไปไขตู้เซฟหรือรถถ้าไขได้ก็เอาไปเลย โดยจะได้ไขเงินรางวัลหรือตู้เซฟก็จะมีดังนี้
* ชนะครั้งแรก - รถ
* ชนะติดต่อกันครั้งที่ 2 - $25,000
* ชนะติดต่อกันครั้งที่ 3 - ทริปรอบโลก
* ชนะติดต่อกันครั้งที่ 4 - $50,000
* ชนะติดต่อกันครั้งที่ 5 - $100,000
ซีซั่นสุดท้ายรางวัลเปลี่ยนเป็นดังนี้
* ชนะครั้งแรก - $10,000+ทริป
* ชนะติดต่อกันครั้งที่ 2 - $10,000
* ชนะติดต่อกันครั้งที่ 3 - รถหรู (เป็นBMW,เปอร์เช่)
* ชนะติดต่อกันครั้งที่ 4 - $25,000
* ชนะติดต่อกันครั้งที่ 5 - ทริปรอบโลก

## อ้างอิง
*1. http://classicsquares.com/
*2. http://www.classicsquares.com/pilot.html
*3. http://www.classicsquares.com/squarerules.html
*4. http://www.classicsquares.com/sequelsii.html
*5. http://www.classicsquares.com/sequelsiv.html

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:เกมโชว์อเมริกัน

หมวดหมู่:ซีรีส์โทรทัศน์โดยโซนี่พิคเจอร์สเทเลวิชั่น
มีไซอาห์ (แฮนเดิล)

**มีไซอาห์** () เป็นผลงานออราทอริโอสำหรับการขับร้องประสานเสียงโดยจอร์จ ฟริดริก แฮนเดิล เป็นหนึ่งในบทร้องประสานเสียงภาษาอังกฤษที่มีได้รับความนิยมที่สุด โดยนำคำร้องมาจากคัมภีร์ไบเบิลฉบับนิกายเชิร์ชออฟอิงแลนด์ 2 ฉบับ ที่ชำระขึ้นในสมัยสมเด็จพระเจ้าเจมส์ที่ 1 แห่งอังกฤษ (ฉบับ ค.ศ. 1611) และสมัยสมเด็จพระเจ้าเฮนรีที่ 8 แห่งอังกฤษ (ฉบับ ค.ศ. 1538)

แฮนเดิลแต่งบทประพันธ์นี้ที่ลอนดอนในช่วงฤดูร้อน ค.ศ. 1741 และออกแสดงครั้งแรกที่ดับลินเมื่อวันที่ 13 เมษายน ค.ศ. 1742 แฮนเดิลได้ปรับปรุงใหม่ และออกแสดงอีกครั้งในปี ค.ศ. 1754 บทประพันธ์นี้ได้รับการเรียบเรียงเป็นฉบับภาษาเยอรมันโดยโมซาร์ทในปี ค.ศ. 1789 โดยเพิ่มเติมส่วนดนตรีเครื่องเป่าลมไม้ ส่วนฉบับที่ได้รับฟังกันในปัจจุบัน ได้รับการเรียงเรียงโดยเอเบเนเซอร์ เพราต์ (1835 – 1909) 

ปัจจุบัน มีไซอาห์ นิยมนับมาขับร้องกันในช่วงเทศกาลคริสต์มาส โดยเฉพาะดนตรีช่วงท้ายของท่อนที่ 2 จากทั้งหมด 3 ท่อน ที่นิยมเรียกกันว่า "ฮาลเลลูยาห์คอรัส" () บทคำร้องในท่อนนี้นำมาจากพระคริสตธรรมคัมภีร์พันธสัญญาใหม่

ในการแสดงมีไซอาห์รอบแรกที่ลอนดอนต่อหน้าพระพักตร์ สมเด็จพระเจ้าจอร์จที่ 2 แห่งบริเตนใหญ่ เมื่อดนตรีบรรเลงมาถึงท่อนฮาเลลูยาห์คอรัส พระเจ้าจอร์จประทับยืนขึ้น พร้อมกับที่ผู้ชมทั้งหอประชุมพากันลุกขึ้นยืนตาม จึงเป็นธรรมเนียมปฏิบัติมาจนถึงปัจจุบันว่าเมื่อมีการแสดงเพลงนี้ครั้งใด ผู้ชมทั้งหมดจะต้องลุกขึ้นยืน

## อ้างอิง

## แหล่งข้อมูลอื่น

*
*
* 

หมวดหมู่:ผลงานของ จอร์จ ฟริดริก แฮนเดิล
หมวดหมู่:งานประพันธ์ดนตรีสำหรับการร้องประสานเสียง
อุทาดะฮิคารุซิงเกิลคอลเลกชัน ชุดที่ 2

*อุทาดะฮิคารุซิงเกิลคอลเลกชัน ชุดที่ 2* () เป็นอัลบั้มรวมเพลงยอดนิยมชุดที่ 2 ของฮิคารุ อุทาดะ

## รายการเพลง
# Dareka no Negai ga Kanau Koro 
# Be My Last
# Passion
# Keep Tryin'
# This Is Love
# Boku Wa Kuma 
# Flavor of Life -Ballad Version-
# Beautiful World
# Kiss & Cry 
# Heart Station 
# Stay Gold 
# Prisoner of Love

## อ้างอิง

หมวดหมู่:อัลบั้มเพลงของฮิการุ อูตาดะ
หมวดหมู่:อัลบั้มเพลงในปี พ.ศ. 2553
ฮังกาเรียนแดนซ์

**ฮังกาเรียนแดนซ์** (; , WoO 1) เป็นชุดงานประพันธ์ดนตรีสำหรับการเต้นรำ จำนวน 21 ชิ้นโดยโยฮันเนิส บรามส์ โดยดัดแปลงมาจากทำนองดนตรีเต้นรำพื้นเมืองของฮังการี เป็นผลงานที่ได้รับความนิยมที่สุดของบรามส์

บรามส์เรียบเรียงทำนองดนตรีเหล่านี้เสร็จสิ้นในปี ค.ศ. 1869 โดยต้นฉบับแรกเรียบเรียงสำหรับบรรเลงเดี่ยวเปียโน มีความยาวตั้งแต่หนึ่ง ถึงสี่นาที ได้แก่
* หมายเลข 1 ในบันไดเสียง จี เมเจอร์: Allegro molto
* หมายเลข 2 ในบันไดเสียง ดี ไมเนอร์: Allegro non assai
* หมายเลข 3 ในบันไดเสียง เอฟ เมเจอร์: Allegretto
* หมายเลข 4 ในบันไดเสียง เอฟ ไมเนอร์ : Poco sostenuto (บันไดเสียง เอฟ ชาร์ป ไมเนอร์ สำหรับวงออร์เคสตรา)
* หมายเลข 5 ในบันไดเสียง เอฟ ชาร์ป ไมเนอร์ : Allegro (บันไดเสียง จี ไมเนอร์ สำหรับวงออร์เคสตรา)
* หมายเลข 6 ในบันไดเสียง ดี แฟลต เมเจอร์ : Vivace (บันไดเสียง ดี เมเจอร์ สำหรับวงออร์เคสตรา)
* หมายเลข 7 ในบันไดเสียง เอ เมเจอร์ : Allegretto (บันไดเสียง เอฟ เมเจอร์ สำหรับวงออร์เคสตรา)
* หมายเลข 8 ในบันไดเสียง เอ ไมเนอร์: Presto
* หมายเลข 9 ในบันไดเสียง อี ไมเนอร์: Allegro non troppo
* หมายเลข 10 ในบันไดเสียง อี เมเจอร์ : Presto (บันไดเสียง เอฟ เมเจอร์ สำหรับวงออร์เคสตรา)
* หมายเลข 11 ในบันไดเสียง ดี ไมเนอร์: Poco andante
* หมายเลข 12 ในบันไดเสียง ดี ไมเนอร์: Presto
* หมายเลข 13 ในบันไดเสียง ดี เมเจอร์: Andantino grazioso
* หมายเลข 14 ในบันไดเสียง ดี ไมเนอร์: Un poco andante
* หมายเลข 15 ในบันไดเสียง บี แฟลต เมเจอร์: Allegretto grazioso
* หมายเลข 16 ในบันไดเสียง เอฟ ไมเนอร์: Con moto
* หมายเลข 17 ในบันไดเสียง เอฟ ชาร์ป ไมเนอร์: Andantino
* หมายเลข 18 ในบันไดเสียง ดี เมเจอร์: Molto vivace
* หมายเลข 19 ในบันไดเสียง บี ไมเนอร์: Allegretto
* หมายเลข 20 ในบันไดเสียง อี ไมเนอร์: Poco allegretto
* หมายเลข 21 ในบันไดเสียง อี ไมเนอร์: Vivace

ผลงานชิ้นที่ได้รับความนิยมที่สุด คือ ฮังกาเรียนแดนซ์หมายเลข 5 ซึ่งบรามส์เรียบเรียงต้นฉบับสำหรับบรรเลงด้วยเปียโนสี่มือ โดยดัดแปลงมาจากเพลงเต้นรำชื่อ "Bártfai emlék" ของ Kéler Béla (1820 — 1882) ซึ่งเขาเข้าใจผิดว่าเป็นเพลงพื้นเมืองฮังการี

ฮังกาเรียนแดนซ์ยังได้รับการเรียบเรียงใหม่สำหรับบรรเลงด้วยวงออร์เคสตรา โดยบรามส์เป็นผู้เรียบเรียงผลงานหมายเลข 1, 3 และ 10 ด้วยตนเอง ส่วนผลงานชิ้นอื่น ๆ เรียบเรียงโดยอันโตญีน ดโวฌาก และคีตกวีคนอื่น ๆ

## อ้างอิง

## แหล่งข้อมูลอื่น
* 
* 

หมวดหมู่:ผลงานของ โยฮันเนิส บรามส์
หมวดหมู่:งานประพันธ์ดนตรีสำหรับเปียโน
หมวดหมู่:ผลงานในคริสต์ทศวรรษ 1860
บาดา

**บาดา** หรือ **บาด้า** (바다 - Bada) ในภาษาเกาหลีหมายถึง มหาสมุทร หรือ ทะเล อาจหมายถึง
* บาดา (ระบบปฏิบัติการ) (Bada) ระบบปฏิบัติการของโทรศัพท์มือถือพัฒนาโดยซัมซุง
* บาดา (นักร้อง) นักร้องเกาหลี
บาดา (ระบบปฏิบัติการ)

**บาดา** ( - Bada) เป็นระบบปฏิบัติการสำหรับโทรศัพท์มือถือพัฒนาโดยซัมซุง โดยออกแบบมาสำหรับโทรศัพท์มือถือทั่วไปและโทรศัพท์แบบสมาร์ตโฟน คำว่า "บาดา" (바다) เป็นภาษาเกาหลีหมายถึง มหาสมุทร หรือ ทะเล

สมาร์ตโฟนซัมซุงรุ่นแรกที่ใช้ระบบปฏิบัติการบาดาคือ ซัมซุง เวฟ เอส8500 ออกวางจำหน่ายในเดือนเมษายน ค.ศ. 2010 ทำยอดขายได้ 1 ล้านเครื่องภายในเวลา 4 สัปดาห์แรกที่วางจำหน่าย

ในวันที่ 25 กุมภาพันธ์ ค.ศ. 2013 ซัมซุงประกาศยุติการพัฒนาระบบปฏิบัติการบาดาเพื่อหันไปพัฒนาระบบปฏิบัติการไทเซน (Tizen) แทน

## อ้างอิง

หมวดหมู่:ระบบปฏิบัติการโทรศัพท์มือถือ
หมวดหมู่:ซัมซุง
หมวดหมู่:บาดา (ระบบปฏิบัติการ)
ทิม อัลเลน

**ทิม อัลเลน** () เกิดเมื่อวันที่ 13 มิถุนายน ค.ศ. 1953 เป็นดาราตลก นักแสดง นักพากย์ ชาวอเมริกัน เขาเป็นที่รู้จักจากการแสดงในซิตคอมเรื่อง *[[Home Improvement (TV series)|Home Improvement]]* เขายังเป็นที่รู้ัจักในภาพยนตร์อย่าง *[[Toy Story (franchise)|Toy Story]]*, *[[The Santa Clause]]*, และ *[[Galaxy Quest]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลจากเดนเวอร์
เอลิชา คัทเบิร์ต

**เอลิชา แอน คัทเบิร์ต** () เกิดเมื่อวันที่ 30 พฤศจิกายน ค.ศ. 1982 เป็นนักแสดงชาวแคนาดา คัทเบิร์ตเป็นที่รู้จักในฐานะพิธีกรร่วมในรายการเด็กทางแคนาดาที่ชื่อ *[[Popular Mechanics for Kids]]* เธอมีผลงานแสดงภาพยนตร์เรื่องแรกในปี 2003 เรื่อง *[[Old School (film)|Old School]]* จากนั้นในปีต่อมากับเรื่อง *[[The Girl Next Door (2004 film)|The Girl Next Door]]* เธอยังแสดงในภาพยนตร์ในปี 2005 เรื่อง *[[House of Wax (2005 film)|House of Wax]]* แสดงในภาพยนตร์สยองขวัญในปี 2007 เรื่อง *[[Captivity (film)|Captivity]]* เธอได้รับบทเด่นเป็น คิม เบาเออร์ ในซีรีส์แนวแอ็กชั่น ระทึกขวัญเรื่อง *[[24 (TV series)|24]]*

## อ้างอิง

หมวดหมู่:นักแสดงแคนาดา
หมวดหมู่:นักแสดงเด็กชาวแคนาดา
หมวดหมู่:บุคคลจากแคลกะรี
สำนักเลขาธิการนายกรัฐมนตรี

**สำนักเลขาธิการนายกรัฐมนตรี** () เป็นส่วนราชการ ระดับกรม ในสังกัดสำนักนายกรัฐมนตรี มี ภารกิจเกี่ยวกับการปฏิบัติราชการด้านการเมือง ด้านวิชาการ ด้านเลขานุการ ตลอดจนการบริหารราชการของนายกรัฐมนตรี รองนายกรัฐมนตรี รัฐมนตรีประจำสำนักนายกรัฐมนตรี รวมทั้งข้าราชการการเมืองในสำนักเพื่อให้การปฏิบัติงานเป็นไปอย่างมีประสิทธิภาพและประสิทธิผล

## ประวัติ
สำนักเลขาธิการนายกรัฐมนตรี ก่อตั้งนับตั้งแต่ การปฏิวัติสยาม พ.ศ. 2475 ที่คณะราษฎรได้มีประกาศประธานคณะกรรมการราษฎรเพื่อยุบเลิกกรมราชเลขาธิการและได้มีการออกพระราชบัญญัติว่าด้วยธรรมนูญราชการฝ่ายพลเรือน พ.ศ. 2476 ก่อตั้งสำนักงานรัฐมนตรีขึ้นในกระทรวงต่างๆ เพื่อสนับสนุนการบริหารราชการแผ่นดินโดยเฉพาะงานทางการเมืองภารกิจในระบอบประชาธิปไตย ซึ่งสำนักงานเลขานุการนายกรัฐมนตรีที่ทำหน้าที่สำนักงานรัฐมนตรีของนายกรัฐมนตรีในขณะนั้น มีส่วนราชการในสังกัดเพียง 2 แผนก คือ แผนกการเมือง และแผนกตรวจสอบเรื่องราวและความเห็น (ปัจจุบัน คือ กองประสานงานการเมือง และกองงานนายกรัฐมนตรี ของสำนักเลขาธิการนายกรัฐมนตรี) และต่อมาได้เพิ่มบทบาทมากขึ้นและเปลี่ยนชื่อเป็น **สำนักเลขาธิการนายกรัฐมนตรี** กระทั่งปี พ.ศ. 2502 ได้มีการแยกหน่วยงานที่ทำหน้าที่เลขานุการนายกรัฐมนตรีออกเป็น 2 หน่วยงาน คือ **สำนักทำเนียบนายกรัฐมนตรี** และ**สำนักบริหารของนายกรัฐมนตรี** แต่ในปี พ.ศ. 2508 จึงได้ยุบรวมสำนักบริหารของนายกรัฐมนตรี เข้ารวมกับสำนักทำเนียบนายกรัฐมนตรี และได้เปลี่ยนชื่อเป็น สำนักเลขาธิการนายกรัฐมนตรี ในปี พ.ศ. 2517 จนถึงปัจจุบัน

## เลขาธิการนายกรัฐมนตรี

เลขาธิการนายกรัฐมนตรี และรองเลขาธิการนายกรัฐมนตรีฝ่ายการเมือง เป็นข้าราชการการเมือง และรองเลขาธิการนายกรัฐมนตรีฝ่ายบริหาร และผู้ช่วยเลขาธิการนายกรัฐมนตรี เป็นข้าราชการพลเรือนสามัญ ปัจจุบันมีไตรศุลี ไตรสรณกุล เป็นเลขาธิการนายกรัฐมนตรี

รองเลขาธิการนายกรัฐมนตรี ฝ่ายการเมือง มีจำนวนเท่ากับจำนวนรองนายกรัฐมนตรี บวกสาม 

## ผู้บริหารในปัจจุบัน
ในวันที่ 24 กันยายน พ.ศ. 2568 คณะรัฐมนตรีมีมติแต่งตั้งข้าราชการดังต่อไปนี้

## หน่วยงานในสังกัด

*สำนักงานเลขาธิการ
*กองงานนายกรัฐมนตรี
*กองพิธีการ
*สำนักโฆษก
*กองประสานงานการเมือง
*กองประสานนโยบายและยุทธศาสตร์
*กองการต่างประเทศ
*กองสถานที่ ยานพาหนะ และรักษาความปลอดภัย
*ศูนย์เทคโนโลยีสารสนเทศและการสื่อสาร
*กลุ่มพัฒนาระบบบริหาร
*กลุ่มตรวจสอบภายใน

## อ้างอิง

ลขาธิการนายกรัฐมนตรี

หมวดหมู่:องค์การที่ก่อตั้งในปี พ.ศ. 2476
หมวดหมู่:หน่วยงานของรัฐบาลไทยในเขตดุสิต
ทัชสโตนพิกเจอส์

**ทัชสโตนพิกเจอส์** () เป็นค่ายหนังที่ก่อตั้งขึ้นในปี พ.ศ. 2527 เป็น 1 ในค่ายหนังของเดอะวอลต์ดิสนีย์ ทำหน้าที่สร้างและจัดจำหน่ายภาพยนตร์ที่มีเนื้อหาในแนวรุนแรงกว่าภาพยนตร์ที่ออกภายใต้วอลต์ดิสนีย์พิกเจอส์ หรือ เป็นภาพยนตร์ที่ไม่ใช่แนวภาพยนตร์ครอบครัว เช่น Air Force One (ผ่านาทีวิกฤติกู้โลก) พ.ศ. 2540, Con Air (ปฏิบัติการแหกนรกยึดฟ้า) พ.ศ. 2540, Face/Off (สลับหน้าล่าล้างนรก) พ.ศ. 2540, Armageddon (อาร์มาเก็ดดอน วันโลกาวินาศ) พ.ศ. 2541, Gone In 60 Seconds (60 วิ รหัสโจรกรรมอันตราย) พ.ศ. 2543, Pearl Harbor (เพิร์ล ฮาร์เบอร์) พ.ศ. 2544, Reign of Fire (กองทัพมังกรเพลิงถล่มโลก) พ.ศ. 2545 และ Déjà Vu (เดจา วู ภารกิจเดือดทะลุเวลา) พ.ศ. 2549 เพราะภาพยนตร์ที่สร้างโดยดิสนีย์เป็นภาพยนตร์แนวเด็ก ครอบครัว หรือ การผจญภัยที่มีเนื้อหาไม่รุนแรง เท่านั้น ในช่วงปี พ.ศ. 2523 ความนิยมในภาพยนตร์แนวครอบครัวของเดอะวอลต์ดิสนีย์เริ่มลดลงเดอะวอลต์ดิสนีย์จึงต้องมีการปรับกลุยทธ์การตลาดเพื่อเอาใจแฟนภาพยนตร์มากขึ้น จึงเป็นที่มาของการจัดตั้งทัชสโตนพิกเจอส์

พวกเขายังทำงานร่วมกับหลายสตูดิโอ อาทิเช่น คาราวานพิกเจอส์, ซัมมิตเอนเตอร์เทนเมนต์, เจอร์รีบรัคไฮเมอร์ฟิล์มส, ไอค่อนโพรดักชันส์, อิแมจินเอนเตอร์เทนเมนต์, แมนเดวิลล์ฟิล์มส และ สปายกลาสเอนเตอร์, โฟกัสฟีตเจอส์

หมวดหมู่:บริษัทผลิตภาพยนตร์ของสหรัฐ
หมวดหมู่:บริษัทของสหรัฐ
หมวดหมู่:บริษัทการบันเทิงของสหรัฐ

หมวดหมู่:วอลต์ดิสนีย์สตูดิโอส์
สำนักเลขาธิการคณะรัฐมนตรี

**สำนักเลขาธิการคณะรัฐมนตรี** () เป็นส่วนราชการระดับกรม สังกัดสำนักนายกรัฐมนตรี มีภารกิจรับผิดชอบเกี่ยวกับการประชุมและการให้บริการคณะรัฐมนตรีทั้งคณะ เช่น การดำเนินการประชุมคณะรัฐมนตรี การแจ้งมติคณะรัฐมนตรี การติดต่อกับรัฐสภาในเรื่องอันไม่อยู่ในอำนาจหน้าที่ของกระทรวงใดไปปฏิบัติ อาทิ การขอพระราชทานเครื่องราชอิสริยาภรณ์ การตราพระราชกฤษฎีกายุบสภาผู้แทนราษฎร การเปิดและปิดสมัยประชุมของรัฐสภา

## ประวัติ
สำนักเลขาธิการคณะรัฐมนตรี จัดตั้งขึ้นอย่างเป็นทางการตามพระราชบัญญัติปรับปรุงกระทรวง ทะบวง กรม พุทธศักราช 2476 เมื่อวันที่ 9 ธันวาคม พ.ศ. 2476 มีฐานะเป็นกรมภายในสำนักนายกรัฐมนตรี มีชื่อว่า **"กรมเลขาธิการคณะรัฐมนตรี"**

## เลขาธิการคณะรัฐมนตรี

## หน่วยงานในสังกัด
* สำนักงานเลขาธิการ
* กองการประชุมคณะรัฐมนตรี
* กองนิติธรรม
* กองบริหารงานสารสนเทศ
* กองพัฒนายุทธศาสตร์และติดตามนโยบายพิเศษ
* กองวิเคราะห์เรื่องเสนอคณะรัฐมนตรี
* กองส่งเสริมและประสานงานคณะรัฐมนตรี
* กองอาลักษณ์และเครื่องราชอิสริยาภรณ์

นอกจากนั้นแล้วยังมีหน่วยงานที่จัดตั้งในรูปแบบของหน่วยบริการรูปแบบพิเศษ คือ สำนักพิมพ์คณะรัฐมนตรีและราชกิจจานุเบกษา

## ผู้บริหาร
ผู้บริหารของสำนักเลขาธิการคณะรัฐมนตรีในปัจจุบัน มีดังนี้

## อ้างอิง

## แหล่งข้อมูลอื่น
* เว็บไซต์อย่างเป็นทางการ 

ลเขาธิการคณะรัฐมนตรี

หมวดหมู่:องค์การที่ก่อตั้งในปี พ.ศ. 2476
หมวดหมู่:หน่วยงานของรัฐบาลไทยในเขตดุสิต
คีชา แคสเซิล-ฮิวส์

**คีชา แคสเซิล-ฮิวส์** () เกิดเมื่อวันที่ 24 มีนาคม ค.ศ. 1990 เป็นนักแสดงชาวนิวซีแลนด์ มีชื่อเสียงจากบทบาท ไพคี "ไพ" แอพิรานา ในภาพยนตร์ปี 2002 เรื่อง  *[[Whale Rider]]* เธอแสดงในบทนี้เมื่ออายุ 11 ปีและทำให้เธอได้รับการเสนอชื่อเข้าชิงรางวัลหลายรายการ รวมถึงในสาขานักแสดงนำหญิงยอดเยี่ยม รางวัลออสการ์ ถือเป็นนักแสดงหญิงที่อายุน้อยที่สุดที่เคยได้รับการเสนอเข้าชิงในสาขานี้ และเธอได้รับรางวัลสมาคมวิจารณ์ภาพยนตร์ในสาขานักแสดงนำหญิงยอดเยี่ยม ในปี 2004

หลังจากนั้นเธอมีผลงานในภาพยนตร์หลายเรื่องอย่าง *[[Hey, Hey, It's Esther Blueburger]]* (2008), New Zealand tele-movie *[[Piece of my Heart (New Zealand film)|Piece of my Heart]]* (2009) และบทเล็กๆ ใน *[[Star Wars Episode III: Revenge of the Sith]]* (2005) เธอรับบทเด่นเป็นพระแม่มารี ใน *[[The Nativity Story]]* (2006)

## ประวัติ
แคสเซิล-ฮิวส์เกิดเมื่อวันที่ 24 มีนาคม ค.ศ.1990 ในเมืองดอนนีบรู๊ก ทางตะวันตกของออสเตรเลีย แม่ของเธอชื่อ เดสเร ฮิวส์ เป็นชาวเมารี และพ่อของเธอชื่อ ทิม แคสเซิลเป็นชาวอังกฤษ-ออสเตรเลีย พ่อแม่ของเธอนั้นไม่ได้แต่งงานกัน หลังจากที่แคสเซิล-ฮิวส์อายุได้ 18 เดือน ครอบครัวของเธอย้ายไปอยู่ที่นิวซีแลนด์

แคสเซิล-ฮิวส์มีน้องชาย 3 คนและน้องสาว 1 คน ปัจจุบันเธออายุอยู่ที่ปาปากูรา อังแลนด์และยังเป็นนักเรียนที่โรงเรียนประถมไวอูกู โรงเรียนไบลีย์โรด วิทยาลัยวันทรีฮิลและวิทยาลัยโรสฮิล เมื่อวันที่ 25 เมษายน ค.ศ.2007 เธอได้ให้กำเนิดลูกสาว ชื่อ เฟลิซิตี้ อามอร์ ซึ่งในขณะนั้นเธออายุเพียง 17 ปี และแฟนของเธอในตอนนั้นอายุ 20 ปี ชื่อแบรดลีย์ ฮูลล์ ซึ่งทั้งสองคบหากันมาตั้งแต่แคสเซิล-ฮิวส์อายุเพียง 14 ปี

ก่อนที่เธอจะได้มารับบทในภาพยนตร์เรื่อง *Whale Rider* (2002) ผู้กำกับและเจ้าหน้าที่เดินทางมาที่โรงเรียนประถมของเธอใน Mt Wellington, นิวซีแลนด์ และใช้เวลาไม่นานในการเรลือกเด็กจำนวนร้อยคนเพื่อมารับบทไพคี  พวกเขาเลือกแคสเซิล-ฮิวส์ เพราะว่าเธอสามารถเล่นได้อย่างยอดเยี่ยม เธอเคยให้สัมภาษณ์กับเจย์ เลโนว่า เธอไม่รู้ว่าต้องว่ายน้ำยังไงเมื่อต้องมารับบทในภาพยนตร์เรื่อง Whale Rider (2002)

ในปี ค.ศ.2004 แคสเซิล-ฮิวส์เป็นนักแสดงนำหญิงที่อายุน้อยที่สุดที่ได้เข้าชิงรางวัลออสการ์ สาขานักแสดงนำหญิงยอดเยี่ยม ซึ่งในตอนนั้นเธออายุเพียงแค่ 13 ปีเท่านั้น มีน้องชายสามคนคือ ไรย์ส (เกิด 21 กุมภาพันธ์ ค.ศ.1992), เลียม (เกิด ค.ศ.1996), และเคาด์ (เกิด เดือนกรกฎาคม ค.ศ.2006), และมีน้องสาวหนึ่งคน คือ แมดดิซิย์น (เกิด ค.ศ.2001)

แคสเซิล-ฮิวส์ ชื่นชอบนักแสดงชาย จอห์นนี่ เด็ปป์ ซึ่งเธอมีโอกาสได้พบเขาในงานออสการ์ครั้งที่ 76 ซึ่งในปีนั้นทั้งคู่มีชื่อเข้าชิงรางวัลออสการ์ เธอเรียนรู้การเต้นของชนเผ่าเมารีเมื่อตอนเธออายุ 6 ขวบ นักแสดงหญิงที่เธอชื่นชอบคือ จูเลีย โรเบิร์ต เธอได้ร่วมแสดงในภาพยนตร์เรื่อง *Star Wars: Episode III - Revenge of the Sith* (2005) ซึ่งฉากของเธอใช้เวลาในการแสดงเพียงวันเดียว

วิชาที่เธอชื่นชอบคือ คณิตศาสตร์และวิทยาศาสตร์ เฟลิซิตี้-อามอร์ ลูกสาวของเธอเกิดเมื่อวันที่ 25 เมษายน ค.ศ.2007 แบรดลีย์ ฮูลล์ แฟนหนุ่มของเธอเกิดเมื่อวันที่ 11 มกราคม ค.ศ. 1987

หมวดหมู่:นักแสดงนิวซีแลนด์
หมวดหมู่:นักแสดงเด็กชาวนิวซีแลนด์
หมวดหมู่:ชาวออสเตรเลียเชื้อสายอังกฤษ
หมวดหมู่:ชาวออสเตรเลียเชื้อสายมาวรี
หมวดหมู่:ชาวนิวซีแลนด์เชื้อสายออสเตรเลีย
หมวดหมู่:ชาวนิวซีแลนด์เชื้อสายอังกฤษ
หมวดหมู่:ชาวนิวซีแลนด์เชื้อสายมาวรี
หมวดหมู่:บุคคลจากรัฐเวสเทิร์นออสเตรเลีย
หมวดหมู่:บุคคลจากออกแลนด์
รายชื่อการ์ดไดซ์โอ

## ประเภทของการ์ด
:การ์ดไดซ์โอ จะถูกแบ่งเป็น2ประเภท ได้แก่
:***การ์ดเรนเจอร์** ซึ่งเป็นการ์ดที่ไว้เรียกตัวละครที่เป็นมนุษย์ เมื่อเล่นจะต้องใช้การ์ดเรนเจอร์ทั้ง5ในการเล่น โดยไม่มีข้อจำกัดเรื่องการกำหนดสีในกลุ่มหรือกำหนดหัวหน้าของหน่วยตัวละครแต่อย่างใด สามารถสร้างขบวนการนักสู้แบบชายล้วน หรือ หญิงล้วน หรือ ขบวนการที่เน้นสีชุดเพียงสีเดียว ตามจินตนาการของผู้เล่น
:***การ์ดเมกะ** ซึ่งเป็นการ์ดที่ไว้เรียกพาหนะหรือหุ่นยนต์ของขบวนการนักสู้ แบ่งออกเป็น2ประเภทย่อยได้แก่
::***การ์ดเมกะแมชชีน** ซึ่งเป็นการ์ดที่ไว้ใช้ในการเรียกพาหนะของขบวนการนักสู้ ให้มาสู้รบหรือสนับสนุนการโจมตีของขบวนการนักสู้ มีทั้งแบบยานรบเดี่ยวและยานรบที่สามารถรวมร่างได้ 
::***การ์ดเมกะโรโบ** ซึ่งเป็นการ์ดที่ใช้ในการเรียกหุ่นยนต์ของขบวนการนักสู้ ให้มาสู้รบกัน

## รายชื่อเรนเจอร์การ์ด
### รุ่นที่1

### รุ่นที่2

### รุ่นที่3

### รุ่นที่ 4

### รุ่นที่ 5

### รุ่นที่ 6

## เมกะ (โรโบ) การ์ด
### รุ่นที่1

### รุ่นที่ 2

## เมกะ (แมชชีน) การ์ด

## โปรโมชั่นการ์ด
:โปรโมชั่นการ์ด เป็นการ์ดไดซ์โอที่จัดทำขึ้นมาในรูปแบบพิเศษและมีจำนวนจำกัด โดยโปรโมชั่นการ์ดจะจำหน่ายหรือเป็นของแถมในงานต่างๆที่เกี่ยวข้องกับขบวนการนักสู้เท่านั้น
:รหัสของโปรโมชั่นการ์ด คือ **P** ตามด้วยรหัสหมายเลขอารบิก โดย P หมายถึง โปรโมชั่นการ์ด

***กัมบาไรด์เควสต์**
:สำหรับผู้ที่เข้าชมรับการ์ด **P-001 ชินเคนเรด** พร้อมกับ การ์ดกัมบาไรด์
***งานเปิดตัว เทนโซ เซนไท โกเซย์เจอร์**
:สำหรับผู้ลงทะเบียนเข้าร่วมงานเปิดตัว รับการ์ด**P-002 โกเซย์เรด** (โดยมีรายละเอียดวันเวลาการฉายทางโทรทัศน์และมีตราสัญลักษณ์ของทีวีอาซาฮิ ที่มุมขวากลางของภาพ) พร้อมพวงกุญแจโกเซย์เจอร์ (คละแบบ)
***ขบวนการซามูไรชินเคนเจอร์ VS โกออนเจอร์ ฉบับจอเงิน BANG!**
:สำหรับผู้ที่จองตั๋วใน 400,000 คน รับการ์ด **P-003 ชินเคนเรด**
***นิตยสาร เทเลบิแมกกาซีน ฉบับเดือน[[กันยายน]] [[ค.ศ. 2010]]**
:สำหรับผู้ที่ซื้อนิตยสาร เทเลบิแมกกาซีน ฉบับเดือนกันยายน รับการ์ด **P-038 เอ็กโซติคดราก้อนเฮดเดอร์** (การ์ดรูปเอ็กโซติค ออเรนจ์ ดราก้อนเฮดเดอร์) พร้อมกับกาจาปอง เอ็กโซติค(ออเรนจ์)ดราก้อนเฮดเดอร์ อีก1ตัว
***แม็คโดนัลด์**
:สำหรับผู้ซื้อเมนูของแม็คโดนัลด์ภายในวันที่7 มกราคม ถึง 7 กุมภาพันธ์ ค.ศ. 2011 จะได้รับคูปอง1ใบเพื่อแลกซื้อการ์ดได้เพียง1ใบ (ไม่สามารถเลือกการ์ดได้ และการ์ดที่ร่วมรายการมีทั้งหมด 6 ใบ ตั้งแต่รหัส P-060 ถึง P-065)

## อิมิสึวาซะ การ์ด แคมเปญ
**อิมิสึวาซะ การ์ด แคมเปญ** เป็นโปรโมชั่นพิเศษที่เกิดขึ้นในการ์ดรุ่นที่4ของไดซ์โอ โดยตัวการ์ดมีความพิเศษที่โกเซย์เจอร์ทั้ง5คนจะการสามารถใช้ท่าไม้ตายและอาวุธของขบวนการนักสู้รุ่นพี่ได้อย่างแนบเนียนเสมือนนักสู้ตัวจริงปรากฏตัว รวมไปถึงค่าพลังการโจมตีของการ์ดพิเศษยังมีพลังที่เทียบเท่ากับการ์ดของนักสู้คนๆนั้น

## อ้างอิง

## แหล่งข้อมูลอื่น
*Dice-o official website 

ดไดซ์โอ
1 E+13 m²

**1 E+13 m²** เป็นอันดับของขนาดของสิ่งที่มีพื้นที่ระหว่าง 10 ล้าน ถึง 100 ล้านตารางกิโลเมตร

----
**[[1 E+12 m²|พื้นที่ขนาดน้อยกว่า 10 ล้านตารางกิโลเมตร]]**
----
[thumb|right|170px|[ทวีปยุโรป มีพื้นที่ประมาณ 10 ล้าน ตร.กม.]]
[thumb|right|170px|[สหภาพโซเวียต ก่อนการล่มสลาย มีพื้นที่ 22 ล้าน ตร.กม.]]
[thumb|right|170px|[ดวงจันทร์ มีพื้นที่ 38 ล้าน ตร.กม.]]
[thumb|right|170px|[มหาสมุทรแอตแลนติก มีพื้นที่ 77 ล้าน ตร.กม.]]

* 10 ล้านตารางกิโลเมตร เทียบได้ดังนี้:
** 1 E+13 m² หรือ 1 E13 m² หรือ 1×1013 ตร.ม. ในรูป สัญกรณ์วิทยาศาสตร์
** 10 ตารางเมกะเมตร
** ประมาณ 3,860,000 ตารางไมล์
** วงกลมที่มีรัศมีประมาณ 1,784 กิโลเมตร
** สี่เหลี่ยมจัตุรัสที่มีความยาวด้านประมาณ 3,160 กิโลเมตร
** พื้นผิวของลูกบาศก์ที่มีขอบยาว 1,290.994 กิโลเมตร
** พื้นผิวของทรงกลมที่มีรัศมี 892 กิโลเมตร

## ตัวอย่าง
* 10,180,000 ตร.กม. — ทวีปยุโรป
* 13,953,041 ตร.กม. — สันนิบาตอาหรับ
* 14 ล้าน ตร.กม. — ทวีปแอนตาร์กติกา
* 14,056,000 ตร.กม. — มหาสมุทรอาร์กติก
* 16,650,000 ตร.กม. — พื้นผิวของดาวพลูโต
* 17,098,242 ตร.กม. — ประเทศรัสเซีย (ประเทศที่ใหญ่ที่สุดอันดับที่ 1 ของโลก)
* 17,840,000 ตร.กม. — ทวีปอเมริกาใต้
* 20 ล้าน ตร.กม. — มหาสมุทรใต้
* 22 ล้าน ตร.กม. — สหภาพโซเวียต ก่อนการล่มสลาย
* 23,018,000 ตร.กม. — พื้นผิวของดวงจันทร์ไทรทัน (ดวงจันทร์ของดาวเนปจูน)
* 24,709,000 ตร.กม. — ทวีปอเมริกาเหนือ
* 24-26 ล้าน ตร.กม. — อาณาเขตที่กว้างที่สุดของจักรวรรดิมองโกล
* 30,221,532 ตร.กม. — ทวีปแอฟริกา
* 30,900,000 ตร.กม. — พื้นผิวของดวงจันทร์ยูโรปา (ดวงจันทร์ของดาวพฤหัสบดี)
* 33.7 ล้าน ตร.กม. — อาณาเขตที่กว้างที่สุดของจักรวรรดิอังกฤษ
* 37,930,000 ตร.กม. — พื้นผิวของดวงจันทร์
* 41,910,000 ตร.กม. — พื้นผิวของดวงจันทร์ไอโอ (ดวงจันทร์ของดาวพฤหัสบดี)
* 44,579,000 ตร.กม. — ทวีปเอเชีย
* 73 ล้าน ตร.กม. — พื้นผิวของดวงจันทร์คัลลิสโต (ดวงจันทร์ของดาวพฤหัสบดี)
* 73,556,000 ตร.กม. — มหาสมุทรอินเดีย
* 75 ล้าน ตร.กม. — พื้นผิวของดาวพุธ
* 83 ล้าน ตร.กม. — พื้นผิวของดวงจันทร์ไททัน (ดวงจันทร์ของดาวเสาร์)
* 84 ล้าน ตร.กม. — พื้นที่รวมกันของทวีปแอฟริกาและทวีปยูเรเชีย
* 87 ล้าน ตร.กม. — พื้นผิวของดวงจันทร์แกนีมีด (ดวงจันทร์ของดาวพฤหัสบดี)

----
**[[1 E+14 m²|พื้นที่ขนาดมากกว่า 100 ล้านตารางกิโลเมตร]]**
----

## เชิงอรรถ
: **A.** หาพื้นที่จากสูตร 4\pi r^2 (ดาวพลูโตมีรัศมี 1,153 ± 10 กิโลเมตร)
: **B.** หาพื้นที่จากสูตร 4\pi r^2 (ดวงจันทร์ไทรทันมีรัศมี 1353.4 ± 0.9 กิโลเมตร)
: **C.** หาพื้นที่จากสูตร 4\pi r^2 (ดวงจันทร์ยูโรปามีรัศมี 1,569 กิโลเมตร)
: **D.** หาพื้นที่จากสูตร 4\pi r^2 (ดวงจันทร์มีรัศมี 1,737.10 กิโลเมตร)
: **E.** หาพื้นที่จากสูตร 4\pi r^2 (ดวงจันทร์ไอโอมีรัศมี 1,821.3 กิโลเมตร)
: **F.** หาพื้นที่จากสูตร 4\pi r^2 (ดวงจันทร์คัลลิสโตมีรัศมี 2,410.3 ± 1.5 กิโลเมตร)
: **G.** หาพื้นที่จากสูตร 4\pi r^2 (ดวงจันทร์ไททันมีรัศมี 2,576 ± 2 กิโลเมตร)
: **H.** หาพื้นที่จากสูตร 4\pi r^2 (ดวงจันทร์แกนีมีดมีรัศมี 2,634.1 ± 0.3 กิโลเมตร)

## อ้างอิง

หมวดหมู่:อันดับของขนาด (พื้นที่)
วลาดีมีร์ คอซลอฟ

**โอเลจ โอเลกซานโดรวิจ พริวดิอูส** (, ; , *Oleh Oleksandrovych Prudius*) เป็นนักมวยปล้ำอาชีพและนักแสดงชาวอเมริกันเชื้อสายรัสเซีย เขาได้รับการฝึกในมวยปล้ำฟรีสไตล์, รักบี้, อเมริกันฟุตบอล, แซมโบ, คิกบ็อกซิ่ง, ยูโด และศิลปะการต่อสู้ป้องกันตัวแบบผสม

## เส้นทางอาชีพ
### ชีวิตช่วงแรก
Oleg Prudius เกิดที่ยูเครน และมีพื้นฐานด้านศิลปะการต่อสู้หลายแขนง เช่น ซามโบ, จูโด และคิกบ็อกซิ่ง ก่อนย้ายมาอยู่สหรัฐอเมริกาในช่วงปี 1990 เพื่อพัฒนาทั้งด้านกีฬาและการแสดง เคยปรากฏตัวเล็กๆ ในภาพยนตร์ The Punisher (2004)

### เส้นทางใน WWE
ปี 2006 เริ่มปรากฏใน WWE TV ครั้งแรก โดยเป็น “แฟนรัสเซีย” ที่นั่งข้างสนาม RAW (ใช้ชื่อ Vladimir Kozlov) ปี 2008 เปิดตัวจริงจังใน SmackDown ในฐานะนักมวยปล้ำไร้พ่าย นำเสนอตัวเองว่าเป็น “Moscow Mauler” ใช้สไตล์โหด เน้นทุ่มกระแทกและเตะก้านคอ มีบทบาทสำคัญทันที โดยได้ปล้ำกับ Undertaker, Triple H, Jeff Hardy และถูกดันเป็นคู่ต่อสู้ชั้นนำ

Survivor Series 2008 เข้าร่วมแมตช์ชิงแชมป์ WWE Championship (Triple H vs Edge vs Kozlov) ซึ่งมี Jeff Hardy โผล่มาเซอร์ไพรส์ด้วย ช่วงปี 2009–2010 แม้กระแสเริ่มลดลง แต่ยังคงมีบทบาทใน ECW และ Raw ช่วงปี 2010–2011 จับคู่กับ Santino Marella เป็นทีมคอเมดี้ “TeaMare” ได้ WWE Tag Team Championship 1 สมัย WWE ปล่อยตัว Vladimir Kozlov ใน สิงหาคม 2011

### หลังออกจาก WWE
หลังจากนั้นหันไปทำงานในวงการภาพยนตร์และทีวี ทั้งในอเมริกาและรัสเซีย มีผลงานเป็นสตันท์แมน และนักแสดงประกอบในหนังหลายเรื่อง เช่น Wolf Warrior 2 (2017) ยังทำงานเบื้องหลังในวงการบันเทิงเป็นโปรดิวเซอร์ร่วมกับบริษัท Quasar Entertainment

## ผลงานแชมป์และรางวัล
### ศิลปะการต่อสู้
* **[[Sambo (martial art)|Sambo]]**
** USA Open Heavyweight Sambo Champion (2005)
* **United States Kick-Boxing Association**
** USKBA International Heavyweight Grappling Champion

### มวยปล้ำอาชีพ
* **[[Ohio Valley Wrestling]]**
** OVW Heavyweight Championship (1 time)
* ***[[Pro Wrestling Illustrated]]***
** PWI ranked him #**53** of the top 500 singles wrestlers in the PWI 500 in 2009
* **[[WWE|World Wrestling Entertainment/WWE]]**
** WWE Tag Team Championship (1 time) – with Santino Marella
** Slammy Award (1 time)
***Breakout Star of the Year (2008)
* ***[[Dave Meltzer#Wrestling Observer Newsletter|Wrestling Observer Newsletter]]***
** Most Overrated (2008)
** Worst Worked Match of the Year (2008) vs. Triple H and Edge at Survivor Series

## อ้างอิง

## แหล่งข้อมูลอื่น

* 
* 
* IGF Profile (in Japanese)
* Gerweck.net Profile
* 
* VSplanet.net Profile 

หมวดหมู่:นักยูโดชาวอเมริกัน
หมวดหมู่:นักแสดงอเมริกัน
หมวดหมู่:นักมวยปล้ำอาชีพชาวอเมริกัน
หมวดหมู่:นักยูโดชาวยูเครน
หมวดหมู่:นักมวยปล้ำอาชีพชาวยูเครน
หมวดหมู่:บุคคลจากทาชเคนต์
สมาพันธรัฐคายา

**อาณาจักรคายา** เป็นอาณาจักรโบราณในแถมลุ่มแม่น้ำนักดงบริเวณภาคใต้ของคาบสมุทรเกาหลี อาณาจักรคายาเป็นอาณาจักรหนึ่งที่ก่อตัวขึ้นจากการล่มสลายของอาณาจักรพย็อนฮันประกอบไปด้วย 5 ราชวงศ์ คือ ราชวงศ์คึมกวันคายา ราชวงศ์โครย็องคายา ราชวงศ์พีฮวาคายา ราชวงศ์อาราคายา และราชวงศ์ซ็องซันคายา ราชวงศคึมกวันคายานั้นก่อตั้งโดยพระเจ้าซูโรและเป็นกษัตริย์พระองค์แรกแห่งคึมกวันคายา และมีพระมเหสีคือ พระมเหสีฮอฮวังอกที่เป็นองค์หญิงแห่งอินเดียที่เดินทางมายังคาบสมุทรเกาหลี เจริญรุ่งเรืองระหว่าง 42 ปีก่อนคริสตกาล - ค.ศ. 562 และภายหลังรวมเข้ากับอาณาจักรชิลลาเนื่องจากกษัตริย์และเชื้อพระวงศ์แห่งคายาเริ่มเกี่ยวดองทางสายเลือดกับราชวงศ์ชิลลา อาณาจักรคายาเป็นอาณาจักรเล็ก ๆ ที่มีวัฒนธรรมเอกลักษณ์เป็นของตนเอง และปัจจุบันได้ค้นพบหลักฐานมากมายเกี่ยวกับกษัตริย์อาณาจักรคายาบริเวณหลุมฝั่งพระศพในภาคใต้ของเกาหลีใต้

## อ้างอิง

## แหล่งข้อมูลอื่น




หมวดหมู่:รัฐและดินแดนที่ก่อตั้งในศตวรรษที่ 1 ก่อนคริสตกาล
หมวดหมู่:สิ้นสุดในคริสต์ศตวรรษที่ 6
หมวดหมู่:รัฐสิ้นสภาพในประวัติศาสตร์เกาหลี
ด่านเจดีย์สามองค์

**ด่านเจดีย์สามองค์** ( ) หรือ **จุดผ่อนปรนทางการค้าด่านพระเจดีย์สามองค์** เป็นจุดผ่านแดนชั่วคราวเพื่อการท่องเที่ยว ที่อยู่ในช่องเขาของเทือกเขาตะนาวศรี ตั้งอยู่บนพรมแดนประเทศไทยและประเทศพม่า มีความสูง 282 เมตรเหนือระดับน้ำทะเล

## ประวัติ
ช่องเขาดังกล่าวเชื่อมอำเภอสังขละบุรี ทางตอนเหนือของจังหวัดกาญจนบุรี กับเมืองพะย่าโต้นซู ทางตอนใต้ของรัฐกะเหรี่ยง ช่องเขานี้ได้เคยเป็นเส้นทางสัญจรทางบกเข้าสู่ทางตะวันตกของประเทศไทยมาตั้งแต่ครั้งอดีตกาล และเชื่อกันว่าเป็นจุดที่พระสงฆ์ชาวอินเดียเดินทางมาเผยแผ่พระพุทธศาสนาในเขตประเทศไทยช่วงคริสต์ศตวรรษที่ 3 

ช่องเขาดังกล่าวเป็นเส้นทางหลักของการเดินทัพของพม่า โดยมีบางครั้งที่กองทัพอยุธยาได้ใช้เป็นเส้นทางรุกรานพม่าเช่นกัน ช่องเขาดังกล่าวได้ชื่อตามกองเจดีย์ขนาดเล็กสามองค์ ซึ่งอาจถูกสร้างขึ้นในช่วงปลายสมัยอยุธยาเพื่อเป็นสัญลักษณ์ของสันติภาพ ปัจจุบัน ด่านเจดีย์สามองค์ตั้งอยู่บนพรมแดนไทย บางส่วนของพรมแดนไทย-พม่ายังมีกรณีพิพาทมาจนถึงปัจจุบัน

ระหว่างสงครามโลกครั้งที่สอง ญี่ปุ่นได้สร้างทางรถไฟสายมรณะผ่านช่องเขาแห่งนี้ จึงมีอนุสรณ์รำลึกถึงเชลยศึกชาวออสเตรเลียหลายพันคน (โดยมีชาติสัมพันธมิตรและพลเรือนเอเชียจำนวนหนึ่ง) เสียชีวิตเนื่องจากใช้งานหนักในการก่อสร้างทางรถไฟ

พื้นที่แห่งนี้เป็นที่อยู่ของชาวเขาหลายเผ่า รวมไปถึงกะเหรี่ยงและมอญ ผู้ซึ่งไม่ได้รับหรือไม่ต้องการได้รับสัญชาติพลเมืองจากทั้งไทยและพม่า กองทัพแบ่งแยกดินแดนพยายามที่จะยึดครองช่องเขานี้จากพม่า โดยชาวมอญได้ควบคุมช่องเขามาจนกระทั่ง ค.ศ. 1990 แต่ในปัจจุบันกองทัพพม่าได้เข้าควบคุมช่องเขานี้อีกครั้งหนึ่ง 
thumb|เจดีย์สามองค์ของด่านเจดีย์สามองค์

## อ้างอิง

## แหล่งข้อมูลอื่น
*
* 
*Thailand By Train: Kanchanaburi and the River Kwai
*Thailand Travel Guide for Kanchanaburi 

หมวดหมู่:เขตแดนไทย–พม่า
หมวดหมู่:ธรณีสัณฐานในประเทศไทย
หมวดหมู่:ภูมิศาสตร์ของจังหวัดกาญจนบุรี
หมวดหมู่:กรณีพิพาทเรื่องอาณาเขตไทย
หมวดหมู่:กรณีพิพาทเรื่องอาณาเขตพม่า
หมวดหมู่:ช่องเขาในประเทศไทย
หมวดหมู่:อำเภอสังขละบุรี
หมวดหมู่:รัฐกะเหรี่ยง
หมวดหมู่:จุดผ่านแดนไทย–พม่า
จังหวัดปทุมทอง

**จังหวัดปทุมทอง** เป็นข้อเสนอการจัดตั้งจังหวัดของนาวาอากาศเอกเลื่อน พงษ์โสภณ ส.ส. จังหวัดนครราชสีมา ซึ่งดำรงตำแหน่งรัฐมนตรีในรัฐบาลของจอมพล ป. พิบูลสงคราม เมื่อ พ.ศ. 2498 โดยผลักดันให้อำเภอบัวใหญ่ จังหวัดนครราชสีมา และอำเภอพุทไธสง จังหวัดบุรีรัมย์ รวมกันเป็นจังหวัดปทุมทอง

คณะรัฐมนตรี ได้มีมติรับในหลักการ แต่ให้ชะลอโครงการไว้ก่อน เนื่องจากต้องใช้งบประมาณถึง 500 ล้านบาท ภายหลังมีรัฐประหารในประเทศไทย พ.ศ. 2500 โครงการนี้จึงได้จบลงไปพร้อมกับรัฐบาลคณะนั้น  แต่จนถึงปัจจุบันก็มีการต่อต้านจากชาวจังหวัดนครราชสีมา มาโดยตลอด

## อ้างอิง

หมวดหมู่:จังหวัดของประเทศไทยที่เคยได้รับการพิจารณาจัดตั้ง
หมวดหมู่:การเมืองจังหวัดนครราชสีมา
หมวดหมู่:การเมืองจังหวัดบุรีรัมย์
หมวดหมู่:อำเภอบัวใหญ่
หมวดหมู่:อำเภอพุทไธสง
ผล (พระพุทธศาสนา)

**ผล 4** คือ ผลที่เกิดสืบเนื่องจากการละกิเลสได้ด้วยมรรค, ธรรมารมณ์อันพระอริยะพึงเสวย ที่เป็นผลเกิดเองในเมื่อกิเลสสิ้นไปด้วยอำนาจมรรคนั้น ๆ

# โสดาปัตติผล (ผลแห่งการเข้าถึงกระแสที่นำไปสู่พระนิพพาน, ผลอันพระโสดาบันพึงเสวย)
# สกทาคามิผล (ผลอันพระสกทาคามีพึงเสวย)
# อนาคามิผล (ผลอันพระอนาคามีพึงเสวย)
# อรหัตตผล (ผลคือความเป็นพระอรหันต์, ผลอันพระอรหันต์พึงเสวย)

“ผล 4” นี้ บางที่เรียกว่า “สามัญญผล” (ผลของความเป็นสมณะ, ผลแห่งการบำเพ็ญสมณธรรม)

## อ้างอิง
* พจนานุกรมพุทธศาสตร์ พระมหาประยุทธ์ ป. อารยางกูร 2506
สี่รัฐมาลัย

**สี่รัฐมาลัย** หรือสะกดว่า **4 รัถมาลัย** คืออดีตเขตการปกครองหนึ่งที่เคยเป็นของประเทศไทย อันประกอบด้วยรัฐกลันตัน, ตรังกานู, ไทรบุรี และปะลิส ซึ่งปัจจุบันทั้งหมดตั้งอยู่ทางตอนเหนือในอธิปไตยของประเทศมาเลเซีย

เมื่อเกิดสงครามมหาเอเชียบูรพาขึ้น ไทยได้รับดินแดนส่วนนี้คืนจากประเทศญี่ปุ่น เมื่อวันที่ 16 สิงหาคม พ.ศ. 2486 ได้ลงนามยอมรับว่าดินแดนส่วนนี้เป็นของไทย (ส่งมอบวันที่ 20 สิงหาคม) รัฐมาลัยที่อังกฤษเคยแย่งชิงไปจากไทยจึงตกมาอยู่ในครอบครองของไทยอีกครั้ง รัฐบาลไทยได้ส่งข้าหลวงใหญ่ทหารไปประจำทุกรัฐในสี่รัฐมาลัย โดยขึ้นตรงต่อผู้บังคับบัญชาการทหารสูงสุด

หลังสิ้นสุดสงครามไทยต้องส่งมอบดินแดนส่วนนี้คืนอังกฤษ โดยข้าหลวงใหญ่ประจำสี่รัฐมาลัยได้ทำพิธีมอบสี่รัฐมาลัยคืนให้กับฝ่ายทหารอังกฤษ เมื่อวันที่ 23 กันยายน พ.ศ. 2488

1 มกราคม พ.ศ. 2489 มีตกลงทำสัญญาที่เรียกว่าความตกลงสมบูรณ์แบบเพื่อเลิกสถานะสงครามระหว่างไทยกับสัมพันธมิตร ประกอบด้วยสัญญา 24 ข้อ เน้นเรื่องการถอนกำลังทหารออกจากสหรัฐไทยเดิมและสี่รัฐมาลัย การคืนดินแดนให้อังกฤษและไทยต้องส่งข้าวจำนวน 1.5 ล้านตันให้อังกฤษโดยไม่คิดมูลค่า การครอบครองสี่รัฐมาลัยของไทยเป็นอันสิ้นสุดลง

## การบริหารสี่รัฐมาลัย
หน่วยงานฝ่ายบริหารของไทยในพื้นที่สี่รัฐมาลัยมีขนาดค่อนข้างเล็ก และเจ้าหน้าที่ฝ่ายบริหารต้องรับผิดชอบทั้งด้านการทหาร การรักษาความสงบฝ่ายพลเรือน และความสัมพันธ์ระหว่างประเทศ การดำเนินการของหน่วยงานฝ่ายไทยนั้นเป็นภาระของข้าราชการพลเรือน โดยอยู่ภายใต้การกำกับของทางฝ่ายทหารอีกชั้นหนึ่ง

### รัฐไทรบุรี
#### ข้าหลวงญี่ปุ่น
* 2484 – มีนาคม 2485 โอจามะ (Ojama)
* มีนาคม 2485 – 18 ตุลาคม 2486 เซจิ ซูเกงาวะ (Seiji Sukegawa)

#### ข้าหลวงไทยฝ่ายทหาร
* 18 ตุลาคม 2486 – 2488? ร้อยตำรวจเอก ปราโมทย์ จงเจริญ (อดีตกงสุลไทยประจำเมืองปีนัง)

#### ข้าหลวงใหญ่ฝ่ายทหารของไทย
รับผิดชอบดูแลรัฐไทรบุรี รัฐกลันตัน รัฐตรังกานู
* 20 สิงหาคม 2486 – ตุลาคม 2486 พันเอก พระสราภัยสฤษฏิการ (กระมล โชติกเสถียร)
* 18 ตุลาคม 2486 – 2488? พันเอก พระสราภัยสฤษฏิการ (กระมล โชติกเสถียร) (รับมอบดินแดนจากญี่ปุ่นอย่างเป็นทางการ)

### รัฐกลันตัน
#### ข้าหลวงญี่ปุ่น
* 2484 – 2486 ยาซูชิ ซูนากาวัง (Yasushi Sunakawan)
* 2486 – 20 สิงหาคม 2486 คิกูระ ฟูจิซาวะ (Kikura Fujisawa)

#### ข้าหลวงไทยฝ่ายทหาร
* 2486 – 2487 จรูญ ชัยชาญ
* 2487 – 2488 ธาริน ระวังภู่

### รัฐตรังกานู
#### ข้าหลวงญี่ปุ่น
* ธันวาคม 2484 – 18 มีนาคม 2485 ไม่มีข้อมูล
* 18 มีนาคม 2485 – กรกฎาคม 2486 คูจิ มานาบุ (Kuji Manabu)

#### ข้าหลวงไทยฝ่ายทหาร
* 20 สิงหาคม 2486 – สิงหาคม 2488 ประยูร รัตนกิจ

### รัฐปะลิส
#### ข้าหลวงญี่ปุ่น
* 2484 – 2485 โอยามะ คิกันโจ (Ohyama Kikancho)
* มีนาคม 2485 – 20 สิงหาคม 2486 เซจิ ซูเกงาวะ

#### ข้าหลวงไทยฝ่ายทหาร
* 20 สิงหาคม 2486 –  8 กันยายน 2488 ชาญ ณ สงคราม

## อ้างอิง

## ดูเพิ่ม
* สงครามโลกครั้งที่สองในประเทศไทย
* จังหวัดไทยใหญ่


หมวดหมู่:การยึดครองทางทหารของไทย
หมวดหมู่:หน่วยการบริหารของประเทศไทยในอดีต
หมวดหมู่:ประเทศไทยในสงครามโลกครั้งที่สอง
หมวดหมู่:ความสัมพันธ์ญี่ปุ่น–ไทย
หมวดหมู่:ความสัมพันธ์ไทย–มาเลเซีย
หมวดหมู่:ภาคพื้นเอเชียตะวันออกเฉียงใต้ในสงครามโลกครั้งที่สอง
หมวดหมู่:ประวัติศาสตร์การทหารของไทยระหว่างสงครามโลกครั้งที่สอง
หมวดหมู่:บริติชมาลายาในสงครามโลกครั้งที่สอง
หมวดหมู่:บริติชมาลายา
หมวดหมู่:ประเทศไทยในปี พ.ศ. 2485
หมวดหมู่:รัฐและดินแดนที่ก่อตั้งในปี พ.ศ. 2486
หมวดหมู่:สิ้นสุดในปี พ.ศ. 2488